Афіна Прамахас

міні|300пкс|Бронзавая Афіна Прамахас узвышаецца над  Афінскім акропалем, ідэалізаваная рэканструкцыя горада  часоў Перыкла, Леа фон Кленцэ

Афіна Прамахас () — каласальная бронзавая статуя старажытнагрэчаскага скульптара  Фідыя, прысвечаная багіні  Афіне Прамахас — Афіне Ваяўніцы, заступніцы горада. Да гэтага часу не захавалася, знойдзены толькі фрагменты пастамента, на якім стаяла Афіна. Існуе некалькі рымскіх копій, адна з іх экспануецца ў  Музеі К’ярамонці, РымКолоссальная голова Афины Промахос, іншая вядомая як  Афіна Медычы і экспануецца ў ЛуўрыSculptures — Athena Medici.

 Гісторыя 
Пасля  перамогі грэкаў пры Марафоне ў 490 да н.э. было вырашана стварыць на Акропалі побач са старажытным храмам  Паліяды (Афіны Заступніцы горада) новы храм, прысвечаны Афіне  Паладзе. Гэты храм быў вузейшым за Парфенон, меў толькі 6  калон. Аднак ён так і не быў завершаны, бо персы захапілі Афіны, цалкам разбурылі горад і ўсе святыні Акропаля. Вяртанне афінян у свой горад у 478 да н.э. стала пачаткам новага этапу ў жыцці Акропаля: ўзводзіцца паўднёвая сцяна Акропаля, часткова аднаўляецца храм Афіны Паліяды, ствараецца каласальная бронзавая статуя Афіны Прамахас.

Афіна Прамахас — адна з ранніх работ Фідыя, яна датуецца перыядам паміж 465—455 гадамі да н.э., верагодна каля 460 да н.э. 9-метровую бронзавую статую паставілі сярод руін пасля разбурэння  персамі Акропаля (гл. Грэка-персідскія войны). Афіна Прамахас была пастаўлена на галоўнай вуліцы  Афінскага акропаля паміж  Прапілеямі і Парфенонам. Кампазіцыйная вось Прапілеяў цяпер стала амаль паралельнай Парфенону і была арыентавана на Афіну ПрамахасКлассический период (V—IV вв. до н.э.).

Фідый стварыў іншы вобраз Афіны — ваяўніцы, грознай і строгай заступніцы горада. Правай рукой яна абапіралася на дзіду, у левай трымала шчыт, галаву вянчаў шлем. Апранута Афіна была ў падвойную  туніку, якая спадала прамымі правільнымі складкамі. Афіна Прамахас ўвасабляла сабой ваенную моц Старажытных Афін. Скульптура Афіны Прамахас ўзвышалася над усім Акропалем. Усе падарожнікі, якія прыбывалі ў Афіны з мора, бачылі водбліскі сонца ад пазалочаных наканечніка яе дзіды і грэбня шлема, яшчэ на падыходзе да мыса Суніяна.

Існуе паданне, што пры стварэнні статуі Афіны Прамахас Фідый атрымаў перамогу ў творчай бітве са сваім калегам Алкаменам, якому даручылі распрацаваць другі праект у надзеі на больш эфектнае выкананне. Фідый, маючы веды ў  оптыцы і  геаметрыі, улічыў, што аддаленыя дэталі візуальна памяншаюцца ў памерах. Празмерна павялічаная галава статуі без пастамента здавалася выродлівай, прадставіўшы яе ў такім выглядзе афінскім грамадзянам, ён ледзь выратаваўся ад раз’юшанага дэмаса. Аднак на высокай калоне Афіна выглядала выдатна: убачыўшы такі дасканалы твор, афіняне праславілі Фідыя і высмеялі АлкаменаКонстантин Рыжов. Фидий.

Пазней Афіна Прамахас стала не адзінай скульптурай Афіны на Акропалі. Акрамя яе ва ўсходняй зале Парфенона была пастаўлена хрысаэлефанцінная статуя  Афіны Парфенас, а таксама каля Прапілеяў стаяла скульптура  Афіны Лемніі, абедзве створаныя Фідыем.

Больш за тысячу гадоў стаяла Афіна Прамахас на Афінскім акропалі, пакуль у сярэдзіне 3 стагоддзя, паводле іншых крыніц пазней — каля 460 нашай эры, скульптуру разам з іншымі скульптурамі Акропаля і скарбамі Парфенона вывезлі ў Канстанцінопаль, сталіцу Усходняй Рымскай імперыі. Іэн Джэнкінс, гісторык класікі, куратар  Брытанскага музея, сцвярджаў, што ў 1203Jenkins. 1947 годзе Афіну Прамахас беззваротна разбурыў натоўп хрысціян, якія лічылі, што яна прыцягвае ў горад крыжакоўKim J. Hartswick, Mary Carol Sturgeon. Stephanos: studies in honor of Brunilde Sismondo RidgwayIan Jenkins. Greek architecture and its sculpture.

 Спасылкі 

 Скульптура Древней Греции. Классический период 
 Живописное начало в греческом искусстве. Асимметричные части

Катэгорыя:Скульптура Старажытнай Грэцыі
Катэгорыя:Афінскі акропаль
Катэгорыя:Афіна
Катэгорыя:Скульптуры Фідыя
Катэгорыя:Скульптуры паводле алфавіта
Катэгорыя:Страчаныя скульптуры
Катэгорыя:Скульптуры V стагоддзя да н.э.
Катэгорыя:Каласальныя статуі